दोनों देशों में युवाओं की काफी आबादी को देखते हुए उपराष्ट्रपति ने कहा कि यदि हम उन्हें प्रशिक्षित कर कौशल और रोजगार दे सकते हैं तो व्यापक जनसांख्यिकीय लाभांश का फायदा उठाया जा सकता है। कोमोरोस में ईविद्या भारती और ईआरोग्य भारती को लागू करने के लिए पूरे अफ्रीका में ईनेटवर्क की पहल का उल्लेख करते हुए उन्होंने कहा इसके तहत हम विभिन्न अफ्रीकी देशों में 15000 छात्रों को मुफ्त टेलीशिक्षा और 1000 डॉक्टरों एवं पैरामेडिक्स को मुफ्त टेलीमेडिसिन पाठ्यक्रम प्रदान कर रहे हैं।